২০০৮ গ্রীষ্মকালীন অলিম্পিকে মল্লক্রীড়া – পুরুষদের লং জাম্প
২০০৮ অলিম্পিক গেমসে পুরুষদের লং জাম্প প্রতিযোগিতা আগস্টের ১৬ ও ১৮তারিখে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ৮.২০ মিটার (২৬.৯ ফু)(A মান) এবং ৮.০৫ মিটার (২৬.৪ ফু) (B মান)। ১৯৮০ গ্রীষ্মকালীন অলিম্পিকস আমেরিকা বয়কট করে; সেটি ছাড়া এবারই প্রথম কোনো আমেরিকান অলিম্পিকের এই বিভাগের অন্তিমপর্যায়ে অংশ নেয়নি। অন্যদিকে, এই অলিম্পিকে পানামা প্রথমবারের জন্য স্বর্ণ পদক লাভ করে।